ליגת העל הסרבית

הסופרליגה הסרבית (בסרבית: Суперлига Србије) היא ליגת הכדורגל הבכירה בסרביה, שהוקמה בשנת 2006 עם התפרקות סרביה ומונטנגרו. לפני כן שיחקו הקבוצות הסרביות בליגת העל של סרביה ומונטנגרו, ועד שנת 1992 שיחקו בליגת העל היוגוסלבית שהוקמה ב־1923. בליגה מתמודדות 16 קבוצות, אשר בעונה הסדירה משחקות זו מול זו בבית ובחוץ, ובסך הכל 30 מחזורים. לאחר מכן מחולקת הליגה לפלייאוף עליון (מקומות 1–8) ופלייאוף תחתון (מקומות 9–16), ונערכים שבעה משחקים נוספים, ובסך הכל 37 מחזורים. הקבוצה שמסיימת במקום הראשון בפלייאוף העליון זוכה באליפות סרביה ומעפילה למוקדמות ליגת האלופות, והקבוצות שסיימו במקומות 2–3 מעפילות למוקדמות הליגה האירופית. הקבוצות שסיימו בשני המקומות האחרונים בפלייאוף התחתון יורדות לליגת המשנה, והקבוצה שסיימה במקום ה-14 מתמודדת בפלייאוף מול הקבוצה שסיימה במקום השלישי בליגת המשנה. הסופרליגה החלה כליגה עם שיטת פלייאוף בניסיון להגביר את הרייטינג שלה ולשפר את התחרות. אולם לאחר העונה הראשונה, היא שינתה את הפורמט שלה. עונת 2007/2008 הייתה הראשונה ששוחקה במתכונת מסורתית יותר. הליגה כבר לא התחלקה לקבוצת פלייאוף ופלייאוף באמצע הליגה. במקום זאת, 12 הקבוצות החלו לשחק ביניהן שלוש פעמים במתכונת ליגה קונבנציונלית. אחרי שתי עונות במתכונת זו ההתאחדות לכדורגל של סרביה החליטה להוסיף ארבע קבוצות נוספות לסופרליגה העליונה. עונת 2009/2010 הייתה הראשונה עם 16 קבוצות בליגה שתשחק במתכונת ליגה קונבנציונלית של משחק בית אחד ומשחק חוץ אחד ולא בשלושה מפגשים. דבר זה מוריד את כמות המשחקים מ-33 מחזורים ל-30. החל מעונת 2015/2016, הליגה חזרה למערכת הפלייאוף הקודמת שלה, לפיה שמונה הקבוצות הראשונות מתחרות בפלייאוף האליפות בסוף העונה ושמונה הקבוצות במקומות התחתונים משחקות בסיבוב הפלייאוף לירידה. שתי הקבוצות שבמקום התחתון יורדות לליגה השנייה ("Serbian Prva Liga"). הקבוצה השלישית מהסוף נשלחת לפלייאוף הירידה מול הקבוצה שסיימה במקום השלישי בליגה השנייה, והקבוצה שתנצח תשחק בסופרליגה בעונה שלאחר מכן. בעונת 2020/2021 הוחלט להגדיל את הליגה ל-20 קבוצות (עונה לפני כן לא הסתיימה בעקבות הקורונה ולא נקבעו יורדות והצטרפו ארבע הראשונות מהליגה השנייה בסרביה). נכון לשנת 2023 מעפילה אלופת הסופרליגה ישירות לשלב הבתים של ליגת האלופות של אופ"א, ואילו הקבוצות שמסיימות במקום השני והשלישי בליגה מעפילות לסיבובי המוקדמות הראשונים בליגה האירופית של אופ"א. 16 הקבוצות הבאות מתחרות בסופרליגה הסרבית במהלך עונת 2023/2024 הליגה הראשונה של יוגוסלביה החלה בשנת 1923, ואספה את המועדונים הטובים ביותר מיוגוסלביה. בשנת 1991, לאחר פירוק יוגוסלביה, עזבו המועדונים מסלובניה וקרואטיה והקימו מערכות ליגה משלהם, ובשנת 1992 עזבו והקימו לעצמן ליגות גם בוסניה והרצגובינה ומקדוניה. אחרי 1992 ועד 2006 שיחקו המועדונים של סרביה ומונטנגרו בליגת העל של סרביה ומונטנגרו (שהיא בעצם הליגה היוגוסלבית לאחר שכל שאר המדינות נטשו אותה). ב-2006 הכריזה מונטנגרו על עצמאות והקימה לאחר מכן מערכת ליגות משלה, והמועדונים המונטנגרים פרשו מהליגה. מ-2006 הוקמה הליגה הסרבית שבעצם הייתה הליגה היוגוסלבית לשעבר במתכונתה, לאחר שכל שאר המדינות פרשו ממנה. הליגה החדשה נקראה הסופרליגה של סרביה. בשנים אלו התקיימה ליגה סרבית מחוזית ב-2 מתכונות: 1920 - 1922 ליגה סרבית לאחר תום מלחמת העולם הראשונה 1940 - 1944 ליגה מלחמתית בזמן מלחמת העולם השנייה בשטח בחסות גרמניה הנאצית ערך מורחב – ליגת העל היוגוסלבית בטבלה האלופות הסרביות מהליגה היוגוסלבית שהייתה בין השנים 1923 - 1940 תחת ממלכת יוגוסלביה. ערך מורחב – ליגת העל היוגוסלבית בטבלה האלופות מסרביה בלבד מליגת העל היוגוסלבית ערך מורחב – ליגת העל של סרביה ומונטנגרו בשנת 1992 הפכה ליגת העל היוגוסלבית ל-ליגת העל של הפדרציה של יוגוסלביה ("Prva savezna liga" או המרידיאן סופרליגה) ושוחקה מאז עם המועדונים מסרביה ומונטנגרו ביחד. אלופת הליגה העפילה לסבבי המוקדמות של ליגת האלופות של אופ"א, בעוד המקומות השני והשלישי והזוכה בגביע המדינה שיחקו בגביע אופ"א. המועדונים שסיימו במקומות האחרונים ירדו לשתי הליגות המחוזיות השניות בהתאם לרפובליקה ממנה הגיעו: הליגה השנייה של סרביה ("Druga savezna liga Srbija") או הליגה השנייה של מונטנגרו ("Druga savezna liga grupa Crna Gora"). בשנת 2002 שינתה "הפדרציה הפדרלית יוגוסלביה" את שמה ל"סרביה ומונטנגרו", והליגה נקראה בשמה המוכר יותר "הליגה הראשונה של סרביה ומונטנגרו" בין 2002 ועד לפירוקה בשנת 2006. בשנת 2006 נפרדו סרביה ומונטנגרו והקימו את הליגות הבכירות שלהן (ה"סופר ליגה הסרבית" ו"הליגה המונטנגרית הראשונה"). הסופרליגה הסרבית הוכרזה רשמית כממשיכה של הליגה הראשונה של "הפדרציה של יוגוסלביה" ו"סרביה ומונטנגרו". בסך הכל השתתפו 41 מועדונים בליגה זו בין השנים 1992–2006, מתוכם 34 מסרביה, שש ממונטנגרו ואחד מבוסניה והרצגובינה (בוראץ באניה לוקה התבסס זמנית בסרביה בראשית שנות ה-90). בסך הכול היו שלושה מועדונים אלופים, כולם מסרביה, פרטיזן בלגרד (שמונה פעמים), הכוכב האדום בלגרד (חמש פעמים) ואוביליץ' (פעם אחת). קבוצה המסומנת בכתב מודגש זכתה בגביע הסרבי באותה העונה והשלימה דאבל מקומי. מפאת החשבתה של הליגה כיום כממשיכת דרכה הישירה של הליגה היוגוסלבית שממנה פרשו שאר הקבוצות ממדינות הבלקן, ולאחר מכן של הליגה של סרביה ומונטנגרו שמונטנגרו פרשה ממנה, נהוג לעיתים לשכלל את תוארי הקבוצות הסרביות מאז הקמת הליגה היוגוסלבית ב-1923 ועד גלגולה של הליגה כיום כסופרליגה הסרבית. אתר האינטרנט הרשמי של ליגת העל הסרבית (בסרבית) ליגת העל הסרבית, ברשת החברתית פייסבוק ליגת העל הסרבית, ברשת החברתית אינסטגרם ליגת העל הסרבית, סרטונים בערוץ היוטיוב 1945/1946 הייתה ליגה בת עונה אחת תחת הרפובליקה הסוציאליסטית של סרביה לפני הצטרפות הסרביות לליגה היוגוסלבית.